সমকামী পুরুষ
সমকামী পুরুষ (ইংরেজি: Gay) বা গে শব্দটি দ্বারা এমন পুরুষদের বোঝায় যারা অন্য পুরুষের প্রতি যৌন আকর্ষণ অনুভব করে। সমকামী পুরুষ সাধারণত নারীদের প্রতি কোনো আকর্ষণ অনুভব করে না। ইংরেজি Gay শব্দটি মূলত "আনন্দিত", "প্রাণবন্ত", বা "উজ্জ্বল" হওয়া অর্থে ব্যবহৃত হতো। শব্দটি সমকামিতা অর্থ নির্দেশ করতে থাকে ১৯শ শতাব্দীর প্রথমদিকে এবং পরবর্তীকালে ২০শ শতাব্দীর দিকে ধীরে ধীরে এর ব্যবহার বৃদ্ধি পায়। আধুনিক ইংরেজিতে, "গে" শব্দটি বিশেষণ রূপে সমকামী নারী বা পুরুষ উভয়কেই বোঝায়। কিন্তু শব্দটি অধিকাংশ সময় এবং নিত্যনৈমিত্তিক ব্যবহারে সমকামী পুরুষদেরকেই বোঝায়। ২০শ শতাব্দীর শেষ নাগাদ ইংরেজি গে শব্দটি প্রধানত এলজিবিটি গোষ্ঠী কর্তৃক প্রস্তাবিত হয় এবং যা শৈলী নির্দেশনা সমলিঙ্গের প্রতি আকৃষ্ট ব্যক্তি বর্ণনা প্রদান করে। কিছু মানুষের মাঝে ভুল ধারণা রয়েছে যে, সমকামী পুরুষ হলেই সে মেয়েলি স্বভাবের হবে। কিন্তু বাহ্যিকভাবে সমকামী পুরুষ ও অন্য পুরুষদের মধ্যে কোনো পার্থক্য নেই। মূলত কে মেয়েলি আচরণ করবে আর কে করবে না এটি ব্যক্তিবিশেষের ক্ষেত্রে নানাবিধ হতে পারে। সমকামিতার সঙ্গে আচার-আচরণ বা অঙ্গভঙ্গির অস্বাভাবিকতার কোনো সম্পর্ক নেই।